**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL R. MIKIENĖS SKYRIMO Į KlAIPĖDOS „GILIJOS“ PRADINĖS MOKYKLOS DIREKTORIAUS PAREIGAS“ PROJEKTO**

**1. Sprendimo projekto esmė, tikslai ir uždaviniai.**

2016 m. birželio 13 d. atsilaisvinus Klaipėdos „Gilijos“ pradinės mokyklos direktoriaus vietai buvo skelbiamas konkursas šioms pareigoms užimti.

Šiuo sprendimo projektu prašome skirti konkurso nugalėtoją Renatą Mikienę į Klaipėdos „Gilijos“ pradinės mokyklos direktoriaus pareigas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos Renatos Mikienės prašymą paskirti nuo 2016 m. rugsėjo 1 d. į Klaipėdos „Gilijos“ pradinės mokyklos direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos Švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

Konkursas į Klaipėdos „Gilijos“ pradinės mokyklos direktoriaus pareigas įvyko 2016 m. liepos 4 d. Konkurse dalyvavo 2 pretendentai. Renata Mikienė iš galimos maksimalios (5 balų) komisijos narių skiriamos konkursinio balo dalies surinko 2,8 balo, pretendento kompetencijų vertinimo ataskaitos balas – 3,6. Iš viso R. Mikienė surinko 6,4 balo.

**3. Kokių rezultatų laukiama.**

Bus paskirtas Klaipėdos „Gilijos“ pradinės mokyklosvadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Vadovaujantis Klaipėdos miesto savivaldybės tarybos 2016 m. vasario 25 d. sprendimu Nr. T2‑55 „Dėl tarnybinio atlyginimo koeficiento nustatymo švietimo įstaigos vadovams“ Klaipėdos „Gilijos“ pradinės mokyklos vadovei bus nustatytas vidutinis tarnybinio atlyginimo koeficientas.

Švietimo įstaigos vadovo darbo užmokesčio nustatymas yra reglamentuojamas Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ patvirtintu švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašu (toliau – Aprašas).

Bendrojo ugdymo mokyklos vadovo tarnybinio atlyginimo koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos. Tarnybinio atlyginimo koeficiento ribos vadovaujantis Aprašu yra nuo 34,2–42,3 bazinės mėnesinės algos dydžiais. Klaipėdos „Gilijos“ pradinėje mokykloje mokosi 604 mokiniai. R. Mikienė turi daugiau kaip 15 metų pedagoginio darbo stažą, I-ąją vadybinę kvalifikacinę kategoriją.

**6. Lėšų poreikis sprendimo įgyvendinimui.**

Nustačius R. Mikienei vidutinį tarnybinio atlyginimo koeficientą 38,25 BMA, metinis įstaigos vadovo darbo užmokesčio fondas sudarytų 16294,5 Eur (su socialinio draudimo įmokomis – 21342,54 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. R. Mikienės prašymo priimti į darbą kopija (1 lapas).
2. Pretendentų į Klaipėdos „Gilijos“ pradinės mokyklos direktoriaus pareigas konkurso 2016 m. liepos 4 d. protokolo Nr. ADM-445 kopija (3 lapai).
3. Klaipėdos miesto savivaldybės mero 2016 m. birželio 6 d. potvarkio Nr. M-33 „Dėl Klaipėdos „Gilijos“ pradinės mokyklos direktoriaus pareigoms eiti atrankos komisijos sudarymo“ kopija (1 lapas).
4. Lietuvos Respublikos specialiųjų tyrimų tarnybos 2016 m. liepos 5 d. rašto Nr. 4-01-5324 kopija (1 lapas).
5. Teisės aktų išrašas, 1 lapas.

Teisės skyriaus vyresnioji patarėja,

atliekanti Personalo skyriaus vedėjo funkcijas Jolita Grigaitienė